b"\n_START_ARTICLE_\nMadame Bovary\n_START_SECTION_\nEls personatges\n_START_PARAGRAPH_\nEmma, la protagonista principal, filla d'un granger i muller de Charles Bovary. Emma va ser educada al convent de les Ursulines. La seva educaci\xc3\xb3 va ser molt acurada: Dansa, geografia, dibuix, costura, tocar el piano, etc. Una altra cosa que al llarg de la seva vida li condicionar\xc3\xa0 la seva personalitat, seran les lectures de novel\xc2\xb7les rom\xc3\xa0ntiques, d'hero\xc3\xafnes, etc. Fruit d'una educaci\xc3\xb3 rom\xc3\xa0ntica, plena de somnis no acomplerts i fantasies, en un ambient en el qual els protagonistes no es veuen com realment s\xc3\xb3n, sin\xc3\xb3 com voldrien ser, Emma Bovary s'enfronta amb la frustraci\xc3\xb3 de les seves esperances i il\xc2\xb7lusions. _NEWLINE_D'Emma es poden dir moltes coses, per\xc3\xb2 en la que destaca la sensualitat que aporta a la novel\xc2\xb7la, i que en diferents ocasions fa canviar el punt de vista d'aquesta. La sensualitat de la protagonista \xc3\xa9s pr\xc3\xb2pia d'una dona de la seva \xc3\xa8poca: insinuant, presumida, coqueta, etc. En diverses ocasions al llarg de tota la novel\xc2\xb7la podem percebre aquesta sensualitat. Per exemple a l'escena a la que est\xc3\xa0 passejant a cavall amb Rodolphe. El moviment del cavall, el fet que a ella se l'hi veies el bot\xc3\xad i una petita part de la cama, els frecs involuntaris de les cames en passar molt junts amb els cavalls, etc. O tamb\xc3\xa9 en el moment en qu\xc3\xa8 estan tenint una conversa quan s\xc3\xb3n les festes de Yonville,_NEWLINE_Rodolphe fa un intent d'apropar-s'hi posant la seva m\xc3\xa0 a la cuixa d'ella, i aquesta seguint la intenci\xc3\xb3 d'en Rodolphe col\xc2\xb7loca la seva m\xc3\xa0 a sobre la d'ell. La sensualitat que podem trobar en aquestes dues escenes apareixen en moltes altres al llarg de la novel\xc2\xb7la. El viatge en carrossa que fan els dos amants, voltant per la ciutat cap enlloc (enlloc!), \xc3\xa9s un dels moments m\xc3\xa9s er\xc3\xb2tics de la literatura universal, en el que tot es suggereix, tot s'explica i tot es veu sense veure-ho._NEWLINE_Charles Bovary, marit d'Emma. Al principi de la novel\xc2\xb7la sembla que sigui ell el protagonista, ja que comen\xc3\xa7a amb uns cap\xc3\xadtols dedicats a la seva infantesa, a la seva adolesc\xc3\xa8ncia i a la seva \xe2\x80\x9ciniciaci\xc3\xb3\xe2\x80\x9d com a casat. Actua de metge de poble, on es guanya una clientela i una certa estimaci\xc3\xb3; per tant, no li falten diners. Ha tingut una educaci\xc3\xb3 de l\xe2\x80\x99\xc3\xa8poca, que es basa a no fer res fora de to, i fer una vida rutin\xc3\xa0ria sense gaires excepcions, aix\xc3\xb2 fa que no es deixi emportar per passions, somnis, etc. \xc3\x89s una persona molt tranquil\xc2\xb7la i que no sol anar de festa, per tant no es mou en els llocs de festivals. Emma, l\xe2\x80\x99esposa de Charles, que es van con\xc3\xa8ixer perqu\xc3\xa8 el pare d\xe2\x80\x99Emma es va trencar la cama, \xc3\xa9s tot al contrari d\xe2\x80\x99ell, i aix\xc3\xb2 fa que Emma s\xe2\x80\x99avorreixi, caigui en depressions, decepcions de la vida, ja que la vida rutin\xc3\xa0ria no la pot suportar. \xc3\x89s molt interessant comparar Madame Bovary amb alguns dels personatges femenins dels contes de G. de Mauppassant (al qui Flaubert va considerar sempre un deixeble). Madame Bovary \xc3\xa9s una hist\xc3\xb2ria que cada cop que es llegeix es pot fer en clau diferent, incloent-hi la humor\xc3\xadstica o ir\xc3\xb2nica._NEWLINE_Rodolphe Bounlanger \xc3\xa9s un home ric i ben plantat. Va con\xc3\xa8ixer a Emma (la dona de Charles Bovary) en assistir a la consulta del seu marit. Emma es va enamorar profundament d'ell tot i que la relaci\xc3\xb3 d'amants no va acabar de funcionar perqu\xc3\xa8 quan els dos tenien un pla de fuga per anar-se'n a viure junts, ell no es va presentar a la citaci\xc3\xb3 deixant a Emma en un estat cr\xc3\xadtic, ja que ella tenia moltes esperances posades en aquesta nova relaci\xc3\xb3. \xc3\x89s un home que creu en el llibertinatge i que no creu en el amor. Li agrada viure sense normes, d'una manera lliure, sense normatives i sense compromisos. No presta import\xc3\xa0ncia als pensaments que puguin tenir la societat respecte a ell i la seva manera de viure. \xc3\x89s un home atractiu que pot seduir a una dona f\xc3\xa0cilment i d'aqu\xc3\xad que sempre busca nous amors i no creu en el comprom\xc3\xads. Emma Bovary va arribar a sentir devoci\xc3\xb3 per aquest galant, ja que en el transcurs de la novel\xc2\xb7la es pot apreciar com ella va a casa del que havia estat el seu amant molts anys despr\xc3\xa9s de la relaci\xc3\xb3 amorosa per demanar-li un pr\xc3\xa9stec econ\xc3\xb2mic i quan aquest li nega la petici\xc3\xb3, ella li fa tota una declaraci\xc3\xb3 d'amor en la qual es pot veure que ella hagu\xc3\xa9s fet qualsevol cosa per complaure a l'enamorat. Per realitzar aquesta tasca he cercat simplement la informaci\xc3\xb3 que m'ha proporcionat el llibre de Gustave Flaubert juntament amb el treball que hem anat fent a classe i als apunts que hem obtingut de les explicacions."